Na temelju članka 21., stavaka 2. i 3. Odluke o socijalnoj skrbi Grada Koprivnice („Glasnik Grada Koprivnice“ broj 4/12, 3/13, 3/14, 5/15, 1/16 – pročišćeni tekst, 4/16, 4/18, 11/18 i 9/19) gradonačelnik Grada Koprivnice, dana 13.01.2020. godine, donio je

**ZAKLJUČAK**

**o raspisivanju Javnog poziva za pružanje socijalne usluge pomoći u kući**

**iz Proračuna Grada Koprivnice za 2020. godinu**

**I.**

Raspisuje se Javni poziv za pružanje socijalne usluge pomoći u kući iz Proračuna Grada Koprivnice za 2020. godinu, koji se nalazi u prilogu i čini sastavni dio ovog Zaključka.

**II.**

Javni poziv iz točke I. ovog Zaključka objavit će se na web stranici Grada Koprivnice [www.koprivnica.hr](http://www.koprivnica.hr/).

KLASA: 402-07/20-01/0001

URBROJ: 2137/01-06/4-20-1

Koprivnica, 13.01.2020.

GRADONAČELNIK:

 Mišel Jakšić, dipl. oec.

Na temelju članka 21., stavka 2. Odluke o socijalnoj skrbi Grada Koprivnice („Glasnik Grada Koprivnice“ broj 4/12, 3/13, 3/14, 5/15, 1/16 – pročišćeni tekst, 4/16, 4/18, 11/18 i 9/19) gradonačelnik Grada Koprivnice, dana 13.01.20120. godine, raspisuje

**Javni poziv** **za pružanje socijalne usluge pomoći u kući za 2020. godinu**

1. Grad Koprivnica poziva pružatelje socijalne usluge pomoći u kući koji djeluju na području Grada Koprivnice da se prijave na Javni poziv za pružanje socijalne usluge pomoći u kući za 2020. godinu (u daljnjem tekstu: „Javni poziv“), sukladno Odluci o socijalnoj skrbi Grada Koprivnice („Glasnik Grada Koprivnice“ 4/12, 3/13, 3/14, 5/15, 1/16 – pročišćeni tekst, 4/16, 4/18, 11/18 i 9/19) i Programu javnih potreba u socijalnoj skrbi i zdravstvu za 2020. godinu („Glasnik Grada Koprivnice“ 8/19).
2. Usluga pomoć u kući obuhvaća obavljanje kućanskih poslova (nabava živežnih namirnica, pomoć u pripremanju obroka, pranje posuđa, donošenje ogrjeva, nabava lijekova i slično), održavanje osobne higijene i obavljanje ostalih svakodnevnih potreba građanima s prebivalištem na području grada Koprivnice kojima je zbog tjelesnog, intelektualnog ili mentalnog oštećenja ili trajnih, odnosno privremenih promjena u zdravstvenom stanju, ili starosti, prijeko potrebna usluga pomoći druge osobe.
3. Grad Koprivnica na temelju podnijetih zahtjeva građana te diskrecionom ocjenom upravnog odjela Grada Koprivnice nadležnog za poslove socijalne skrbi i ostale dostavljene dokumentacije upravnim postupkom donosi rješenje o financiranju socijalne usluge pomoći u kući te isto dostavlja korisniku i pružatelju pomoći u kući.
4. Usluga pomoći u kući financirati će se u iznosu od 60 kuna po satu.
5. Prijavu na Javni poziv može podnijeti pružatelj socijalne usluge koji zadovoljava sljedeće uvjete:
* **da posjeduje Rješenje o ispunjavanju minimalnih uvjeta za pružanje socijalnih usluga (licencu),**
* **da pružatelj socijalne usluge pomoći u kući ima iskustvo u pružanju navedene usluge u trajanju od deset godina.**
1. **Na Javni poziv potrebno je dostaviti sljedeće dokumente:**
* **rješenje (licencu) o ispunjavanju minimalnih uvjeta za pružanje socijalne usluge pomoći u kući,**
* **dokaz o upisu u sudski registar, trgovački registar ili registar udruga,**
* **obrazac prijave na Javni poziv.**
1. **Rok za podnošenje prijava na Javni poziv je 30.01.2020. godine**.
2. Prijave na Javni poziv dostavljaju se isključivo u papirnatom obliku na adresu: Grad Koprivnica, Zrinski trg 1, 48000 Koprivnica, pisarnica, s naznakom: „Javni poziv – pružanje socijalne usluge pomoći u kući“.
3. **Kriteriji za odabir pružatelja pomoći u kući:**
* mora posjedovati rješenje (licencu) o ispunjavanju minimalnih uvjeta za pružanje socijalne usluge pomoći u kući,
* mora imati iskustvo u pružanju navedene usluge u trajanju od deset godina,
* dostatan broj zaposlenika koji pružaju uslugu pomoći u kući.
1. S odabranim pružateljem pomoći u kući Grad Koprivnica sklopiti će ugovor o pružanju socijalne usluge pomoći u kući na razdoblje do 31. prosinca 2020. godine.

 GRADONAČELNIK:

Mišel Jakšić, dipl. oec.